ג'ון הול נולד בעיר האל שבאנגליה כבנו של ג'ורג' הול, שהיה קצין בצי המלכותי. בגיל עשר הוא נשלח ללמוד בבית ספר בשווייץ ולאחר מכן המשיך את חינוכו בפריז ובהמבורג. לאחר שובו לאנגליה, ולאחר שעבד תקופת מה כפקיד דואר, החליט הול, בגיל 27, להגר לניו זילנד. החלטה זו גמלה בו לאחר שקרא ספר על גידול כבשים בחוות. ב-31 ביולי 1852 הוא הגיע ללייטלטון שעל החוף המזרחי של האי הדרומי. זמן קצר לאחר מכן הצטרפו אליו אחיו ג'ורג' ותומאס. הוא פיתח את אחת מחוות הצאן הראשונות בקנה מידה גדול בחבל קנטרברי.
קריירה פוליטית.
ב-1853 נבחר הול כחבר במועצת מחוז קנטרברי. מאוחר יותר הוא מונה להיות שופט שלום. בין השנים 1862 – 1863 הוא היה יושב הראש הראשון של מועצת העיר קרייסטצ'רץ' (תפקיד שקדם לתפקיד ראש העיר). בין השנים 1855 – 1893 הוא כיהן לסירוגין בתקופות שונות כחבר הפרלמנט של ניו זילנד.
ראש ממשלת ניו זילנד.
ב-8 באוקטובר 1879 נבחר הול לראש ממשלת ניו זילנד. ממשלתו ביצעה שורה של רפורמות בנוגע לזכות ההצבעה (אז עדיין של גברים בלבד) ובתקופת כהונתה התחולל עימות בין המתיישבים לבין המאורים בפאריהאקה שבמזרח האי הצפוני. הול פרש מתפקידו שלוש שנים לאחר בחירתו מטעמי בריאות.
המשך הקריירה הפוליטית.
להול היה חלק פעיל בקידום זכויות הנשים. הוא היה מהמובילים בקידומו של חוק מתן זכות ההצבעה לנשים ב-1893, ובכך הייתה ניו זילנד למדינה הראשונה בעולם שהעניקה זכות זו לנשים. בין השנים 1906–1907 הוא היה ראש העיר לשם כבוד של העיר קרייסטצ'רץ' לרגל התערוכה הבינלאומית של ניו זילנד שהתקיימה אז.
למרות המרחק הרב, הול ביקר מספר פעמים באנגליה ושמר על קשריו שם, במיוחד עם חברה שעסקה בסחר בעורות.
חיי משפחה ומותו.
ב-1860, באחת מנסיעותיו לאנגליה, נשא הול לאישה את רוז דריידן, שהייתה בת עיר הולדתו. השניים שבו לניו זילנד ב-1863. הם הביאו לעולם חמישה ילדים. אחת מנכדותיהם, מרי גריג, הייתה חברת הפרלמנט של ניו זילנד בשנות הארבעים של המאה ה-20.
ג'ון הול מת בקרייסטצ'רץ' ב-25 ביוני 1907, זמן קצר לאחר סיום התערוכה הבינלאומית. הוא נטמן בבית הקברות סנט ג'ון שבהורורטה.
תשתית (אלגברה)
באלגברה מופשטת ובפרט בתורת המודולים, התשתית (Socle) של מודול הוא סכום כל תתי המודולים הפשוטים שלו. מודול פשוט למחצה הוא מודול השווה לתשתית שלו, וחוג פשוט למחצה הוא חוג פשוט למחצה כמודול מעל עצמו.
יהי formula_1 מודול מעל חוג formula_2. התשתית של formula_1, המסומנת formula_4, היא סכום כל תתי המודולים הפשוטים של formula_1, כלומר formula_6. בשקילות, ניתן לאמר שהוא שווה לחיתוך כל תתי המודולים הגדולים שלו.
לכל הומומורפיזם מודולים מתקיים formula_7. כמו כן, מתקיים formula_8, והוא מונוטוני. לאור תכונות אלו, מפתה להגדיר את הformula_9 בתור אופרטור סגור , אך מתקיים formula_10 ולא להפך.
המבנה של התשתית דיי נוח - ניתן להוכיח כי התשתית תמיד שווה ל"סכום ישר" של משפחת תתי מודולים פשוטים של החוג. במקרה של חוגים "עם יחידה", התשתית היא אף סכום ישר סופי של תתי מודולים פשוטים. כך למשל, מתקיים formula_11, כאשר formula_12 הוא תת-המודול הפשוט המכיל מטריצות בעלות ערכים לא (בהכרח) מתאפסים רק בשורה ה-formula_13. תוצאה של המשפט הנ"ל היא שלכל מרחב וקטורי יש בסיס (המכונה בסיס המל).
אם המודול ארטיני, התשתית היא תת-מודול גדול.
הראדץ קראלובה (עיר)
הראדץ קראלובה (בצ'כית: Hradec Králové; גרמנית: Königgrätz) היא בירת מחוז הראדץ קראלובה שבצ'כיה. פירוש השם "הראדץ קראלובה" הוא "טירת המלכה".
היסטוריה.
בשנת 1620, לאחר קרב ההר הלבן חלק גדול מהתושבים הפרוטסטנטים עזבו את הראדץ קראלובה. בשנת 1639, במשך שמונה חודשים, העיר נכבשה על ידי השוודים. בשנת 1866 נערך בסביבות העיר קרב קניגרץ, שבו ניצח הצבא הפרוסי את הכוחות האוסטריים, ובעקבות כך נוצחה האימפריה האוסטרית במלחמת אוסטריה–פרוסיה. במהלך השנים 1920 ו-1930 העיר גדלה במהירות הודות להחלטת ראשי העיר על פיתוח ותכנון של העיר המודרנית, בו הם הורסים את המבצר ופותחים את העיר להרחבה. בתקופה זו נבנו מבנים רבים של אדריכלות מודרנית.
גאוגרפיה.
העיר שוכנת במקום המפגש של נהר האלבה ונהר האורליצה, בסמוך להרי קרקונושה, הרי הענקים, ההרים הגבוהים ביותר בצ'כיה.
וילטון
וילטון (באנגלית: Wilton) הוא שם משפחה ושמם של מספר מקומות יישוב ברחבי העולם.
ווילטון
תת-מודול גדול
בתורת המודולים, תת-מודול גדול (an essential submodule) של מודול נתון הוא מודול החותך באופן לא טריוויאלי כל תת-מודול אחר. במקרה זה, המודול נקרא הרחבה גדולה של תת-המודול. המודול הוא בעל משלימים עקרונית אם לכל תת-מודול מתאים תת-מודול נוסף (המכונה משלים עקרונית) כך שסכומם הישר הוא מודול גדול. מודולים גדולים מהווים כלי באפיון מודולים פשוטים למחצה.
יהי formula_1 מודול מעל חוג formula_2. תת-מודול formula_3 נקרא גדול אם formula_4. מסמנים זאת לרוב על ידי formula_5.
אידיאל (שמאלי) גדול הוא אידיאל המהווה תת-מודול גדול כאשר מתייחסים לחוג כמודול (שמאלי) מעל עצמו.
מודול נקרא בעל משלימים אם לכל תת-מודול formula_3 קיים תת-מודול formula_7 כך שסכומם הישר formula_8 שווה לכל המודול; המודול נקרא בעל משלימים עקרונית אם הסכום הזה הוא מודול גדול. המשפט החשוב בנושא קובע כי תמיד לכל תת-מודול יש משלים עקרונית, כלומר כל מודול הוא בעל משלימים עקרונית.
מודול הוא פשוט למחצה אם ורק אם אין לו מודולים גדולים אמתיים.
גארסיה
״גארסיה״ או ״גרסיה״ (בספרדית: García) הוא שם משפחה ספרדי נפוץ.
גרסיה
ניוסום
ניוסום (באנגלית: Newsom) הוא שם משפחה.
קרב קורונאה
טרוור נואה
טרוור נואה (באנגלית: Trevor Noah; נולד ב-20 בפברואר 1984) הוא קומיקאי, סאטיריקן, תסריטאי, מפיק, שחקן, מנחה טלוויזיה וסטנדאפיסט דרום-אפריקאי, אשר מנחה את התוכנית "הדיילי שואו" בערוץ קומדי סנטרל (משנת 2015).
קורות חיים.
נואה נולד בדרום אפריקה למשפחה נוצרית-קתולית, לאם דרום-אפריקאית שחורה (ממוצא קוסה) ולאב לבן ממוצא שווייצרי וגרמני. בהמשך טען כי אמו השחורה היא גם כביכול חצי יהודייה, זאת מיד לאחר שהועלו מחאות נגד התבטאויות אנטישמיות שלו. היחסים בין הוריו (שלא נישאו) היו לא-חוקיים בתקופה שבה נולד ואמו נעצרה ונקנסה על ידי השלטונות בדרום אפריקה. מוצאו המשולב והמגוון, חוויות ילדותו בסווטו שבדרום אפריקה והתבוננות בגזע ומוצא הם נושאים עיקריים שבהם הוא עוסק בקומדיה.
בצעירותו למד בבית ספר פרטי נוצרי קתולי בשם מאריווייל קולג' ביוהנסבורג, דרום אפריקה.
הוא הנחה מספר תוכניות בתאגיד השידור הדרום אפריקני ובשנת 2008 השתתף בעונה הרביעית של הגרסה המקומית של רוקדים עם כוכבים.
במרץ 2015 הודיעה הרשת האמריקאית קומדי סנטרל כי נואה עתיד להפוך למנחה התוכנית "הדיילי שואו" ולהחליף את ג'ון סטיוארט עם פרישתו בספטמבר 2015. קודם למינויו שימש ככתב החוץ של התוכנית למספר חודשים. תוכניתו הראשונה כמנחה "הדיילי שואו" שודרה ב-28 בספטמבר באותה שנה.
ב-2016 פרסם נואה אוטוביוגרפיה בשם Born a Crime בהוצאת Spiegel &amp; Grau (רנדום האוס). התרגום לעברית, "", ראה אור ב-2019 בהוצאת סלע מאיר.
חייו האישיים.
לנואה שני אחים למחצה מבעלה השני של אימו, נגיסבני שינגנגה. לאחר גירושיהם, בשנת 2009, גילה שינגנגה כי אמו של נואה התארסה לאדם אחר, וניסה לרצוח אותה על ידי ירייה בגבה ובראשה, ואף איים לפגוע בטרוור. שנתיים לאחר מכן הואשם בניסיון לרצח.
נואה הוא פוליגלוט: הוא דובר שש עד שמונה שפות, בהן אנגלית, גרמנית, צרפתית, אפריקאנס, סוטו, זולו וקוסה.
נואה מגדיר עצמו כבעל השקפת עולם פרוגרסיבית. הוא מעדיף שלא להגדיר עצמו כימין או שמאל פוליטי בהתייחס לפוליטיקה בארצות הברית.
בתור קומיקאי, הרבה מהאמירות והציוצים שלו עוררו מחלוקות. בשנת 2021 במהלך מבצע שומר החומות נואה פרסם מספר פוסטים וסרטונים במדיה החברתית אינסטגרם בהתבטאויות קשות כנגד מדינת ישראל.
כמו כן, ב-2015 נחשף מספר ציוצים שחלקם יגדירו כאנטישמים כאשר טרוור כתב בטוויטר, בין הציוצים טרוור כתב:
"דרום אפריקה יודעת למחזר כמו שישראל יודעת לעשות שלום", צייץ נואה לפני כחמש שנים. "כמעט דרסתי ילד יהודי במעבר חצייה. הוא לא הסתכל לצדדים לפני שחצה אבל עדיין הייתי מרגיש רע במכוניתי תוצרת גרמניה", כתב בציוץ נוסף בעברו. מקלדתו של נואה לא נחה לפני שצייץ "ליאו מסי לא נכנע בקלות. בדיוק כמו בחורות יהודיות" ו"מאחורי כל ראפר עשיר מסתתר יהודי עשיר עוד יותר".
נוסף על כך, בספרו הביוגרפי, שגם תורגם לעברית סיפר אל איך שהזמינו אותו להופיע בבית ספר יהודי ואמר בהופעה: ״היידד היטלר!״, לאחר מכן הסביר לטענתו שזה שם של אחד הנגנים שלו.
דניאל דימוב
דניאל סבטוסלאבוב דימוב (בבולגרית: Даниел Светославов Димов; נולד ב-21 בינואר 1989) הוא כדורגלן בולגרי המשחק בצ'רנו מורה וארנה עמדת הבלם.
קריירה.
דימוב התחיל את הקריירה שלו במחלקת הנוער של צ'רנו מורה ורנה. ב-15 בספטמבר 2006 ערך את הופעת הבכורה שלו בקבוצה הבוגרת בניצחון 0-6 נגד צ'רנומורץ' בורגס סופיה. ב-14 ביולי 2007 דימוב הבקיע את השער הבכורה שלו בקריירה בניצחון 0-3 נגד מקדוניה גיורצ'ה פטרוב במסגרת הסיבוב השני של גביע האינטרטוטו. ב-1 במרץ 2010 דימוב הבקיע את השער הראשון שלו בליגה נגד צ'רנומורץ' בורגס. ב-26 בדצמבר 2010 חתם בלבסקי סופיה לשלוש וחצי שנים.